b'\n_START_ARTICLE_\nVila Emo\n_START_SECTION_\nIstorija\n_START_PARAGRAPH_\nVila sukurta Venecijos aristokrat\xc5\xb3 Emo \xc5\xa1eimo u\xc5\xbesakymu. Vila suprojektavo Andrea Palladio ir ji buvo pastatyta apie 1557-61 m. Nuo 1561 iki 1564 m. j\xc4\x85 vidaus freskomis dekoravo Giovanni Battista Zelotti._NEWLINE_Vilos architekt\xc5\xabra glaud\xc5\xbeiai susieta su aplinkiniu gamtovaizd\xc5\xbeiu ir jos paskirtimi - vila tur\xc4\x97jo b\xc5\xabti ne tik aristokrat\xc5\xb3 gyvenamasis namas, bet ir stambaus \xc5\xabkio aplink dvaras, taip kaip suman\xc4\x97 statyb\xc5\xb3 u\xc5\xbesakovas Leonardo Emo. Vilos pagrindinio \xc4\xaf\xc4\x97jimo rampa padaryta be laipteli\xc5\xb3, kad fermos darbuotojai galetu laisvai ridenti statines ar u\xc5\xbeve\xc5\xbeti mai\xc5\xa1us g\xc4\x97rybi\xc5\xb3. Vila suplanuota suspaustos T raid\xc4\x97s formos, jos ilgi sparnai, manoma, gal\xc4\x97jo tarnauti fermos g\xc4\x97rybi\xc5\xb3 saugojimui nuo lietaus derliaus nu\xc4\x97mimo metu, o kitu laikotarpiu - kaip atviros laisvalaikio lod\xc5\xbeijos. Anot Andrea Palladio, jomis vaik\xc5\xa1\xc4\x8diodamas \xc5\xa1eimininkas gal\xc4\x97davo visuomet ap\xc5\xbei\xc5\xabr\xc4\x97ti savo \xc5\xabk\xc4\xaf._NEWLINE_Freskos viloje vaizduoja to meto \xc5\xbeem\xc4\x97s \xc5\xabkio ferm\xc5\xb3 gyvenimo aplink\xc4\x85 su perpintomis antikos mitologijos siu\xc5\xbeet\xc5\xb3 linijomis ir herojais._NEWLINE_Iki pat 2004 m. vila priklaus\xc4\x97 Emo \xc5\xa1eimai, kuomet ji parduota vietos bankui Credito Trevigiano Cooperative Bank. 2005 m. vilos valdymui buvo suformuota ne pelno organizacija Vila Emo fondas (it. Fondazione Villa Emo). D\xc4\x97l vilos i\xc5\xa1saugojimo fond\xc4\x85 konsultuoja Italijos kult\xc5\xabros ministerija.'